Marts 2019

Politik for opbevaring og sletning af personoplysninger for Navn på kreds/Frim./Værested/afd./osv.

Sådan behandles e-mails, referater og øvrige dokumenter

Det er ikke så vigtigt om I vælger at opbevare en eller anden ting i 3 måneder eller i 1 år, I skal bare kunne argumentere for, hvorfor I har valgt denne tidshorisont og så overholde den.

Bemærk at der i denne politik, flere steder står at noget kan gemmes i op til x antal år, det betyder at det gerne må slettes tidligere. Andre steder står der at det skal slettes efter x antal år, eller at det skal gemmes i x antal år. Disse krav skal overholdes.

Slet denne boks, når jeres politik er færdig.

Indhold

[Baggrund for denne politik 3](#_Toc4406510)

[Ordliste 5](#_Toc4406511)

[Rammer for Navn på kreds/Frim./Værested/afd./osv. opbevaring af personoplysninger 6](#_Toc4406512)

[Opbevaring af oplysning om ansatte medarbejdere 6](#_Toc4406513)

[Opbevaring af oplysning om medlemmer og andre frivillige 7](#_Toc4406514)

[Opbevaring af oplysning om gavegivere og deltagere i arrangementer 8](#_Toc4406515)

[Betydning for e-mail, sms og lignende kommunikationsmidler 10](#_Toc4406516)

[Ansvar for opbevaring og sletning af personoplysninger 11](#_Toc4406517)

Denne politik for opbevaring og sletning af personoplysninger fastlægger de overordnede rammer for opbevaring og sletning af personoplysninger i Navn på kreds/Frim./Værested/afd./osv.

Den overordnede retlige ramme for lagring og opbevaring af personoplysninger i organisationen er Europa-Parlamentets og Rådets Forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF med tilhørende regulering samt den danske Databeskyttelseslov 2018/502 af 23. maj 2018 med supplerende bestemmelser.

Alle spørgsmål vedrørende denne politik samt mistanke om manglende overholdelse skal i første omgang rettes til beskriv hvem man skal rette henvendelse til (Formand eller anden udpeget person).

# Baggrund for denne politik

Navn på kreds/Frim./Værested/afd./osv. indsamler, behandler og gemmer forskellige typer personoplysninger. Det er eksempelvis oplysninger om eksisterende, tidligere og potentielle medlemmer, gavegivere, leverandører, samarbejdspartnere, medarbejdere, tidligere medarbejdere, jobansøgere, prædikanter/talere osv.

Oplysningerne kan være i papirform eller elektronisk på egne servere, cloudløsninger, hjemmesider eller hos Navn på kreds/Frim./Værested/afd./osv. databehandlere. Oplysningerne kan også ligge privat på en computer i eksempelvis en mailkonto.

Indsamling, brug, videregivelse, opbevaring mm. af disse personoplysninger er underlagt særlig lovbeskyttelse. For Navn på kreds/Frim./Værested/afd./osv. er de vigtigste lovkrav følgende:

* Oplysninger om personers religiøse tilhørsforhold er en personfølsom oplysning, derfor bliver alle personoplysninger om LM’ere personfølsomme, og der er skærpede krav omkring behandling af disse. Der gælder følgende regler omkring behandling af oplysninger om LM’ere:
* Almindelige personoplysninger, som holdes inden for LM-organisationen (sekretariatet, kredse, afdelingsstyrelser og lignende), forbliver almindelige personoplysninger, men man skal være sikker på, at oplysningerne ikke havner uden for LM-organisationen.
* Personoplysninger, som deles uden for LM-organisationen (blandt andet adresselister), bliver personfølsomme og må kun deles, hvis man har den/de registreredes samtykke (dvs. samtykke fra alle på adresselisten).
* Oplysninger om ansatte forbliver almindelige personoplysninger i alle situationer. De ansattes religiøse tilhørsforhold er implicit offentliggjort på LM’s hjemmeside og dermed ikke hemmelige længere. Personoplysninger om ansatte, hvis navne ikke er offentliggjort på hjemmesiden, forbliver personfølsomme oplysninger (f eks. ansatte i Mellemøsten).
* Oplysninger om frivillige, der er offentliggjort på hjemmesiden, forbliver almindelige personoplysninger. Det er dog et krav, at der på forhånd er indhentet samtykke ved den frivillige inden offentliggørelse på hjemmesiden.
* Personfølsomme oplysninger såsom helbred, personalesager og lign. forbliver under alle forhold personfølsomme oplysninger.
* Personfølsomme e-mails må kun sendes krypteret.

Som hovedregel bør personfølsomme oplysninger slettes fra en mail-indbakke med det samme.

* Oplysningerne må ikke omfatte mere, end hvad der kræves til opfyldelse af de formål, oplysningerne er indsamlet til. Oplysningerne skal løbende ajourføres for at sikre, at der ikke behandles forkerte oplysninger.
* Der skal altid være en lovlig grund til behandling af oplysninger. Det kan eksempelvis være
	+ at den registrerede har givet samtykke
	+ at behandlingen er nødvendig for at opfylde en aftale eller kontrakt med den registrerede,
	+ at behandlingen sker for at forfølge en legitim interesse, og at hensynet til den registrerede ikke overstiger denne interesse,
	+ at behandlingen er nødvendig i henhold til gældende lovkrav.
* Personoplysningerne skal opbevares sikkert og kun så længe, det er nødvendigt for at opfylde formålet med den behandling, som LM udfører. Derfor denne politik, der fastlægger frister og procedurer for opbevaring og sletning.
* Kun personer, der har brug for adgang til personoplysningerne for at kunne opfylde de pågældende formål, må have adgang til dem. Dertil kommer eksterne personer, der har fået adgang som databehandler.

# Ordliste

|  |  |
| --- | --- |
| **Personoplysninger** | Alle oplysninger, som direkte eller indirekte, alene eller i kombination med andet, kan identificere en person. Det er eksempelvis navn, e-mailadresse, økonomiske forhold, fødselsdato og tjenstlige forhold. |
| **Registrerede** | Alle de personer, som Navn på kreds/Frim./Værested/afd./osv. behandler personoplysninger om. |
| **Dataansvarlige** | Navn på kreds/Frim./Værested/afd./osv. Den organisation, der afgør, til hvilke formål og med hvilke hjælpemidler der må foretages behandling af personoplysninger. |
| **Databehandler** | Den person, myndighed, institution eller lignende, der behandler personoplysninger på den dataansvarliges vegne. Der skal foreligge en databehandleraftale. |
| **Behandling** | Enhver aktivitet, som involverer personoplysninger. Det er eksempelvis indsamling, registrering, systematisering, ændring af, søgning i, sammenstilling eller videregivelse af oplysningerne. |
| **Personfølsomme oplysninger** | Etnicitet og race, politisk, religiøs eller filosofisk overbevisning, fagforenings-forhold, helbredsoplysninger, seksuel orientering eller ægteskabelige forhold.  |
| **Persondata-forordningen** | EU-loven 2016/679 af 27. april 2016 om beskyttelse af fysiske personer i forbindelse med behandling af personoplysninger. |
| **Databeskyttelses-loven** | Den danske Databeskyttelseslov 2018/502 af 23. maj 2018 med supplerende bestemmelser. |
| **Sletning** | Uigenkaldelig sletning af personoplysninger fra alle lagringsmedier, så de ikke kan gendannes |

# Rammer for Navn på kreds/Frim./Værested/afd./osv. opbevaring af personoplysninger

Rammerne er uddybet nedenfor. Som tommelfingerregel gælder følgende:

* Økonomidokumenter gemmes ét sted fra indeværende år plus fem år jf. bogførings- og skatteloven.
* Har dokumentet med en medarbejdertvist at gøre, må det gemmes i fem år jf. forældelsesloven.
* Dokumenter, hvor ansattes personoplysninger er emnet, må gemmes i fem år efter fratrædelse.
* Dokumenter, hvor frivilliges personoplysninger er emnet, gemmes så længe, det er nødvendigt, for at opgaven kan udføres.
* Dokumenter, hvor ansatte eller frivillige står nævnt som ansvarlig for en opgave, kan gemmes så længe, det er nødvendigt.
* Dokumenter af historisk karakter kan med registreredes samtykke gemmes for eftertiden.
* Dokumenter med personfølsomme oplysninger gemmes kun, så længe det er nødvendigt, for at opgaven kan udføres.

## Opbevaring af oplysning om ansatte medarbejdere

|  |  |
| --- | --- |
| **Hvad** | Oplysninger givet i forbindelse med jobansøgning og ansættelse såsom uddannelsesbeviser, ansøgning, CV og notater til brug for egnethed |
| **Hvem er ansvarlig** | Nærmeste forordnede |
| **Hvor længe** | Oplysningerne slettes senest et år efter fratrædelse, med mindre nærmeste forordnede vurderer, at oplysningerne af juridiske grunde bør gemmes. I så fald kan oplysningerne gemmes indtil fem år efter fratrædelse jf. forældelsesloven. Ved rekrutteringer, som ikke fører til ansættelse, slettes oplysningerne senest, seks måneder efter rekrutteringsprocessen er afsluttet. Det kan gemmes længere, hvis der indhentes samtykke. Referencesamtaler skal slettes, senest 14 dage efter de er afholdt |
|  |  |
| **Hvad****Hvem er ansvarlig****Hvor længe** | Opbevaring af ansøgninger med tilhørende dokumenterNærmeste forordnedeAnsøgninger, der ikke fører til ansættelse, slettes, senest seks måneder efter rekrutteringsprocessen er afsluttet. Ønsker man at opbevare ansøgningen længere, skal der indhentes samtykke ved ansøgeren.Uopfordrede ansøgninger opbevares i op til 1 år, Ønsker man at opbevare ansøgningen længere, skal der indhentes samtykke fra ansøgeren |
|  |  |
| **Hvad** | Børneattest og referencer |
| **Hvem er ansvarlig** | Den person, der ansætter |
| **Hvor længe** | Slettes, senest 14 dage efter de er indhentet. Oplysningerne må ikke gemmes hverken på personer, der ansættes, eller på personer, der fravælges |
|  |  |
| **Hvad** | Personoplysninger på ansatte opbevares som led i administration af eksempelvis forsikring, pension, løn og indberetning til offentlige myndigheder |
| **Hvem er ansvarlig** | Sekretariatet er ansvarligt for alle LM ansatte medarbejdere. Hvis man selv ansætter, beskriv hvem der er ansvarlig. |
| **Hvor længe** | Skal gemmes i Indeværende år + 5 år fra fratrædelsestidspunktet. Dette er et lovpligtigt krav jf. Bogføringsloven og Skatteloven |
|  |  |
| **Hvad** | Sagsdokumenter, e-mails og lignende, der beskriver personalesager og -tvister |
| **Hvem er ansvarlig** | Nærmeste forordnede opbevarer sagsbeskrivelsen |
| **Hvor længe** | Sagsbeskrivelsen gemmes i fem år fra sagens afslutning for at kunne dokumentere begrundelse |
|  |  |
| **Hvad** | Medarbejderpapirer såsom MU-skemaer og andre medarbejdersamtaler |
| **Hvem er ansvarlig** | Nærmeste forordnede |
| **Hvor længe** | Kan gemmes indtil fem år efter fratrædelse |

## Opbevaring af oplysning om medlemmer og andre frivillige

|  |  |
| --- | --- |
| **Hvad** | Børneattest  |
| **Hvem er ansvarlig** | Den person, der indhenter børneattester |
| **Hvor længe** | Slettes, senest 14 dage efter de er indhentet. Loven siger at disse oplysningerne ikke må gemmes  |
|  |  |
| **Hvad** | Referater og arbejdsdokumenter, hvor en medarbejder eller frivillig står nævnt til at udføre en opgave. Det handler altså om opgaven og ikke om personen. |
| **Hvem er ansvarlig****Hvor længe** | Indehavere af dokumenterneReferater og arbejdsdokumenter kan gemmes for eftertiden |

|  |  |
| --- | --- |
| **Hvad**  | Referater, hvor en person er genstand for behandling. Det handler altså om personen og ikke om opgaven. |
| **Hvem er ansvarlig** | Indehaverne af dokumenterne |
| **Hvor længe** | Hvis det ønskes, kan man bruge et lukket referat med personfølsomme oplysninger til intern brug. Det må i udgangspunktet gemmes i ti år efter sagen er afsluttet. Der skal foretages en interesseafvejning, hvor den involveredes interesse i at få sagen slettet, bør overvejes og vurderes i forhold til Navn på kreds/Frim./Værested/afd./osv. interesse i at gemme sagsbeskrivelsen.Referater kan gemmes i et åbent referat, hvis personoplysninger er anonymiserede, eller hvis man har fået samtykke fra personen. Med samtykke må det gemmes for eftertiden. |

|  |  |
| --- | --- |
| **Hvad** | Sagsdokumenter, e-mail-udvekslinger og lignende, der beskriver en eller flere situationer, hvor en frivillig ikke har vist sig værdig til den agtelse og tillid, som vedkommendes stilling kræver såvel i som uden for tjenesten |
| **Hvem er ansvarlig** | Nærmeste forordnede. |
| **Hvor længe** | Gemmes i fem år, efter sagens afslutning. Til dokumentation, hvis den frivillige ønsker at gøre indsigelse til eksklusion af LM, fritagelse af hverv eller andet, jf. forældelsesloven |
|  |  |
| **Hvad** | Frivillighedskontrakter |
| **Hvem er ansvarlig** | Primær kontaktperson til den frivillige |
| **Hvor længe** | Slettes ved fratrædelse |

## Opbevaring af oplysning om gavegivere og deltagere i arrangementer

|  |  |
| --- | --- |
| **Hvad** | Personoplysninger på gavegivereDeltagere på lejre eller arrangementer, hvis der har fundet betaling sted |
| **Hvem er ansvarlig** | Kassereren |
| **Hvor længe** | Skal gemmes i Indeværende år + 5 år fra sidste indbetaling eller sidste deltagelse i et arrangement jf. bogførings- og skatteloven |
|  |  |
| **Hvad** | Betalingsserviceaftaler |
| **Hvem er ansvarlig** | Kassereren |
| **Hvor længe** | Gemmes minimum indtil 15 måneder efter ophør af aftalen, da der kan gøres krav om dokumentation. Aftalen kan gemmes i op til indeværende år + 5 år |
|  |  |
| **Hvad** | Testamenter |
| **Hvem er ansvarlig** | Ansvarlig person for dette (beskriv hvem det er) |
| **Hvor længe** | Gyldige testamenter gemmes indtil 5 år efter opgørelsen af dødsboet fra det år, boet skiftes |

Der gemmes ingen personoplysninger om gavegivere og deltagere på lejre/arrangementer for eftertiden, men man må gerne gemme statistisk materiale på eksempelvis antallet af gavegivere eller deltagere i et givent år.

# Betydning for e-mail, sms og lignende kommunikationsmidler

|  |  |
| --- | --- |
| **Hvad** | E-mail, der indeholder almindelige personoplysninger (det gør alle e-mails, da de som min. indeholder en e-mailadresse) |
| **Hvem er ansvarlig****Hvor længe** | Den enkelte modtager af e-mailenMå gemmes i mailboxen, så længe en sag behandles, derefter skal den enten gemmes i et dokument eller slettes. |

|  |  |
| --- | --- |
| **Hvad** | E-mails, der indeholder personfølsomme oplysninger |
| **Hvem er ansvarlig****Hvor længe** | Den enkelte modtager af e-mailenDisse e-mails skal fjernes fra mailboxen hurtigst muligt og som tommelfingerregel inden for en måned. Gem dem i et dokument, eller slet dem |

Fordi e-mail er et meget brugt kommunikationsmiddel, kommer mange personoplysninger og personfølsomme oplysninger naturligt ind i mailboksen. E-mails omkring almindelige personoplysninger må opbevares i mailboksen, så længe det er nødvendigt, dvs. så længe en korrespondance omkring en sag er i gang. Derefter skal e-mails gemmes sammen med sagen, eller – i de fleste tilfælde – de skal slettes.

Sagen må ikke blive liggende i mailboksen, for en mailbox er ikke et arkiveringsprogram og må derfor ikke bruges til permanent opbevaring.

Det udgør en sikkerhedsrisiko, hver gang man sender en e-mail. E-mails kan blive hacket. Derfor har LM særlige restriktioner omkring mails med personfølsomt indhold: De må ikke opbevares i mailboksen, og de må kun sendes krypteret.

Ansatte i LM må kun benytte deres udleverede arbejdsmail (dlm.dk) eller deres lokale arbejdsmail (f.eks. præsten@nordvestkirken.dk) til arbejdsmæssig brug. Dette er af sikkerhedsmæssige grunde, men også for at alle arbejdsrelaterede e-mails kan slettes, når medarbejderens ansættelse stopper. LM’s medarbejdere skal se på arbejdsmæssige e-mails ligesom på arbejdspapirer. De tilhører LM.

De ovenstående rammer for opbevaring af personoplysninger gælder også på øvrige digitale fildelings- og kommunikationstjenester. Der er dog en række videre foranstaltninger, som man skal huske for at sikre, at personoplysninger og personfølsomme oplysninger ikke kompromitteres:

* Skal man sende en e-mail til flere personer, skal man bruge bcc-funktionen, så modtagerne ikke kan se de øvrige modtageres e-mailadresser. Der er større risiko for at sprede virus, når man sender e-mails til mange modtager på en gang. Skal modtagerne vide, at der er andre modtagere af e-mailen, kan man skrive modtagernavnene i brødteksten. Er det nødvendigt, at modtageren får de andres e-mailadresser for at kunne udføre opgaven, må man sende dem i brødteksten.
* Referater bør ikke rundsendes i fuld tekst pr e-mail, da dette betyder, at referater ligger flere steder. I stedet skal de gemmes på en server eller cloudløsning. Herefter kan linket sendes via e-mail. Dette sikrer, at oplysninger ikke ligger flere steder, og at den, der har ansvar for at slette, ved, hvor det skal findes. Referatet bør ikke downloades og gemmes lokalt. Hvis man udskriver referatet, skal det sle[[1]](#footnote-1)ttes, når det ikke længere er nødvendigt at bruge.
* E-mails angående sager, der er afsluttet, skal slettes eller gemmes i et dokument. De mere specifikke slettetidspunkter kan ses i beskrivelsen af de overordnede rammer.
* E-mails med personfølsomt indhold må ikke opbevares i mailboksen. Derfor skal de fjernes fra mailboksen hurtigst muligt og som tommelfingerregel inden for en måned. Gem dem i et dokument eller slet dem.
* Personfølsomme mails må kun sendes krypteret.

Hvis man ikke kan kryptere, må sådanne mails kun besvares, hvis det oprindelige indhold er slettet, og mailen ikke længere indeholder personfølsomme data. Derfor, tryk aldrig besvar eller videresend på en mail med personfølsomt indhold. Gem det personfølsomme i et sikkert dokument og opstart en ny mail, for at besvare.

* Skal man have oplysninger om en given person – evt. referencer – kan man med fordel bruge telefonen, så undgår man at ligge inde med personfølsomme oplysninger elektronisk eller på papir unødigt.
* Som udgangspunkt ryger slettede e-mails i mappen ”Slettet Post”/”Deleted items”. Sæt din mailkonto op til at slette mails herfra automatisk efter senest en måned.

# Ansvar for opbevaring og sletning af personoplysninger

Det forventes af den enkelte som arbejder med personoplysninger, at vedkommende selv overholder de gældende slettefrister. Ved tvivlsspørgsmål kan man inddrage sin nærmeste forordnede. Den enkelte person anbefales løbende at slette e-mails og dokumenter uigenkaldeligt, når sagen som dokumenterne vedrører, er afsluttet.

Man bør opsætte sin e-mailkonti til, at mappen med navnet ”Slettet Post”/”Deleted items” slettes automatisk efter én måned.

Har en registreret anmodet om at udnytte sin ret til sletning, (se politik for registreredes indsigtsret), er Navn på kreds/Frim./Værested/afd./osv. forpligtet til at foretage en nærmere undersøgelse og gennemgang af de behandlede personlysninger.
Der er forskellige lovlige behandlingsgrundlag, som der skal tages højde for, før en registreredes ønske kan efterkommes. Navn på kreds/Frim./Værested/afd./osv. kan have en legitim ret til at behandle oplysningerne, der overstiger registreredes ret til sletning. Det gælder for eksempel ved uoverensstemmelser om økonomi eller i fyringssager.

1. [↑](#footnote-ref-1)